钦定古今图书集成/明伦汇编/氏族典/第454卷 > 《廖用贤尚友录》 > 宋祁
## 钦定古今图书集成/明伦汇编/氏族典/第454卷 > 《廖用贤尚友录》 > 宋祁

按《宋史宋庠传》：“庠弟祁，字子京，举进士，释褐复州军
事推官。召试，授直史馆，累迁右谏议大夫，充群牧使。
景祐中，诏求直言，祁奏皆切中时弊。出知成德军，徙
定州，进工部尚书，入判尚书都省，拜翰林学士承旨，
复为群牧使。寻卒，谥景文。”

===宋咸===按《万姓统谱》，咸字贯之，建阳人。天圣三年进士，累官
知邵武军。立学置田以养士。移守韶州，奏除悍卒，境
内肃然。狄青经制广西，移咸为漕，以功转职方员外
郎，奏乞“于琼管立学，赐经史以变夷风。官至都官郎
中。所著有《易训》《毛诗正纪外义》《论语增注》《杨子法言
注》《朝制要览》诸书。”孙翔，字志誊，登第湖南帅参。